Hans Andersen Kiær

Hans Andersen Kiær (født. 11. april 1795 i Drammen, død. 23. mars 1867) var en gårdbruker, kjøpmann, skipsreder og sagbrukseier på Strømsø i Drammen. Her tok han handelborgerskap i 1822. Han var sønn av Anders Hansen Kiær (1769–1838). Hans var direktør av skipsrederiet og trelastfirmaet Hans Kiær & Co. og eier av store skogeiendommer. Han kjøpte i 1833 Store Solum gård og i 1842 Austad gård, hvor han senere var bosatt. Han drev også i en kortere tid en tobakksfabrikk. Gjennom årene opparbeidet han gjennom «Hans Kiær & Co.» en stor flåte med trelastskuter og gjenopptok rundt 1830 driften ved den gamle Nedre Kran på Tangen hvor det også ble bygget flere store skuter. Han var en stortingsmann fra Drammen 1830, medlem av trelasthandlerdireksjonen 1827–66, medlem av Drammens første børs- og handelskomite i 1839. Medstifter av Drammens Gjensidige Skibsassuranceforening i 1840.

Utmerkelser 
 Ridder av St. Olavs Orden 1853 for «Nidkjærhed og Opofrelse for almeent Vel».
 Ridder av Æreslegionen.

Hans Kiærs gate 
Hans fikk i 1898 en gate i Drammen oppkalt etter seg. Hans Kiærs gate går fra Tollboden over Tollbugata frem til Bjørnstjerne Bjørnsons gate.

Referanser 

Personer fra Drammen kommune
Norske skipsredere
Norske trelasthandlere
Norske kjøpmenn